**Образац 12**

**ЈКП „ВИДРАК“ Ваљево**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01. до 31.03.2024. године

Ваљево, 29.04.2024. г.

**I ОСНОВНИ СТАТУСНИ ПОДАЦИ**

Пословно име: ЈКП „Видрак“ Ваљево

Седиште: Војводе Мишића 50

Претежна делатност: 3811-Сакупљање отпада који није опасан

Матични број: 07096844

ПИБ: 100069386

Надлежно министарство: Министарство привреде

**Делатности јавног предузећа/друштва капитала су:**

Претежна делатност предузећа је:

38.11 Сакупљање отпада који није опасан

- сакупљање неопасног чврстог отпада (смеће) на локалној територији, као што је сакупљање комуналног и комерцијалног отпада у контејнере што може бити мешавина материјала који се могу поновно употребити,

- сакупљање рециклабилних материјала,

- сакупљање отпада са јавних површина,

- сакупљање грађевинског отпада,

- сакупљање и уклањање отпадака као што су гране и шљунак,

- сакупљање текстилног отпада и

- активности у трансфер станицама за неопасан отпад.

Поред претежне делатности ЈКП“Видрак“ обавља и друге делатности од општег интереса као и делатности за које испуњава законом прописане услове :

01.19 Гајење осталих једногодишњих и двогодишњих биљака

 - гајење цвећа,резаног цвећа и пупољака

01.30 Гајење садног материјала

02.20 Сеча дрвећа

16.10 Резање и обрада дрвета

-производња дрвене вуне,дрвног брашна,цепки,иверја и др.

23.61 Производња производа од бетона намењених за грађевинарство

- производњу производа од бетона, цемента или предмета од вештачког камена за употребу у грађевинарству:

- плоча за поплочавање, блокова, панела, испуна, цеви, стубова и др.

-монтажних грађевинских елемената за високоградњу и нискоградњу, од бетона, цемента или вештачког камена

33.11 Поправка металних производа

-поправка металних контејнера

37.00 Уклањање отпадних вода

-пражњење и чишћење септичких јама и резервоара,шахтова и канализационих јама.

38.21 Третман и одлагање отпада који није опасан

- одлагање и третман пре одлагања чврстог и неопасног отпада који није чврст:

- рад депонија неопасног отпада

38.31 Демонтажа олупина

38.32 Поновна употреба разврстаних материјала

39.00 Санација, рекултивација и дуге услуге у области управљања отпадом

- остало специјализовано чишћење и санирање животне средине

45.11 Трговина аутомобилима и лаким моторним возилима

- трговину на велико и трговину на мало новим и коришћеним возилима:

 продаја,односно прерада возила чији се власник није јавио у прописаном року

45.32 Трговина на мало деловима и опремом за моторна возила

46.22 Трговина на велико цвећем и садницама

46.76 Трговина на велико осталим полупроизводима

46.77 Трговина на велико отпацима и остацима

- трговину на велико металним и неметалним отпацима и остацима намењеним за рециклажу, укључујући сакупљање, сортирање, одвајање и расклапање коришћене робе(као што су аутомобили) ради добијања употребљивих делова; паковање и препакивање,складиштење и испоруку, али без стварног процеса прераде

- трговину на велико старим папиром

- демонтажу аутомобила, рачунара, телевизора и остале опреме за добијање и препродајуупотребљивих делова

46.90 Неспецијализована трговина на велико

47.19 Остала трговина на мало у неспецијализованим продавницама

47.51 Трговина на мало текстилом у специјализованим продавницама

47.71 Трговина на мало одећом у специјализованим продавницама

47.76 Трговина на мало цвећем,садницама,семењем,ђубривима,кућним љубимцима и храном за кућне љубимце у специјализованим продавницама

47.78 Остала трговина на мало новим производима у специјализованим продавницама

49.41 Друмски превоз терета

- све активности у вези са превозом терета друмом(превоз аутомобила)

- изнајмљивање теретног возила с возачем

52.10 Складиштење

-рад складишних објеката за све врсте терета

52.21 Услужне делатности у копненом саобраћају

-уклањање нерегистрованих и хаварисаних моторних возила и других ствари са јавних површина,

-уклањање погрешно паркираних возила,

-чување уклоњених возила

-пратеће активности везане за рад паркиралишта,гаража,паркиралишта за бицикле и др.

75.00 Ветеринарска делатност

-хватање и збрињавање напуштених животиња у прихватишта за животиње

-нешкодљиво уклањање лешева животиња са јавних површина и објеката за дресуру,излагање,одржавање такмичења или промет животиња,

-транспорт или организовање транспорта лешева животиња са јавних површина и објеката за дресуру,излагање,одржавање такмичења или промет животиња до објеката за сакупљање,прераду или уништавање отпада животињског порекла на начин који не представља ризик по друге животиње,људе или животну средину

81.10 Услуге одржавања објеката

-одржавање јавних тоалета

81.29 Услуге осталог чишћења

- чишћење улица, уклањање снега и леда

- делатности чишћења на другом месту непоменуте

 81.30 Услуге уређења и одржавања околине

 96.03 Погребне и сродне делатности

Предузеће послује као јединствена радна целина. Свој рад и пословање организује кроз рад сектора као организационих делова

1.Сектор за правне и опште послове

Врши послове заступања пред судом и другим надлежним органима, спроводи поступке тужења корисника услуга, саставља уговоре, интерна акта предузећа, административне и курирске послове, послове јавних набавки и набавки, послове безбедности и здравља на раду,послове противпожарне заштите, послове из области радних односа, припрема седнице органа управљања и радних тела, послови одржавања хигијене објеката.

2.Сектор за економске,финансијске и књиговодствене послове

Врши примену међународних рачуновоствених стандарда, евиденцију свих пословних промена на имовини и средствима предузећа, утврђивање резултата пословања, израда извештаја, оперативни и благајнички послови, послови платног промета, послови контроле улазне и излазне документације, вођење посебних евиденција прописаних законом, израда интерних аката и елабората о попису, израда извештаја и анализа пословних резултата, обрачун зарада и накнада, послови достављања фактура и рачуна добављачима и корисницима услуга.

3.Сектор управљања комуналним отпадом

врши управљање комуналним отпадом : сакупљање комуналног отпада, његово одвожење, третман и безбедно одлагање укључујући управљање, одржавање, санирање и затварање депонија. У оквиру послова овог сектора је и пражњење септичких јама. У циљу задовољавања потреба корисника услуга врши набавку и продају канти и контејнера.У оквиру сектора се налазе и послови одржавања возног парка.

4.Сектор рециклаже

Врши прикупљање,сепарацију секундарних сировина,њихово складиштење и даљи третман.

5.Сектор одржавања чистоће на површинама јавне намене

врши одржавање чистоће на површинама јавне намене : чишћење и прање асфалтираних, бетонских, поплочаних и других површина јавне намене, прикупљање и одвожење комуналног отпада са тих површина, одржавање и пражњење посуда за отпатке на површинама јавне намене као и одржавање јавних чесми, фонтана, купалишта и тоалета као комуналних објеката.

6.Сектор“Градско зеленило“

врши одржавање јавних зелених површина: уређење, текуће и инвестиционо одржавање и санацију зелених рекреативних површина и приобаља. Бави се производњом цвећа и садног материјала.

7.Сектор “Градска гробља“

Врши управљање и одржавање гробаља, одржавање гробног места и наплата накнаде за одржавање гробног места, обезбеђивање, давање у закуп и продаја уређених гробних места, покопавање и ексхумација посмртних остатака, остављање пепела покојника, одржавање објеката који се налазе у склопу гробља (мртвачница, капела и др). Одржавање пасивних гробаља и спомен обележја.Обавља грађевинске радове на гробљима, врши набавку,складиштење и продају погребне опреме и остале опреме за гробља.

8.Сектор зоохигијене

Делатност сектора зоохигијене је: хватање, превоз, збрињавање и смештај напуштених и изгубљених животиња у прихватилиште, контрола и смањење популације напуштених и изгубљених паса и мачака, нешкодљиво уклањање и транспорт лешева животиња са јавних површина и објеката за узгој, држање, дресуру, излагање, одржавање такмичења или промет животиња до објеката за сакупљање, прераду или уништавање споредних производа животињског порекла, спровођење мера за смањење популације глодара, инсеката и штетних микроорганизама.

9.Сектор паркинг контроле

врши делатност управљања јавним паркиралиштима односно вршење послова одржавања јавних паркиралишта и простора за паркирање на обележеним местима,организација и вршење контроле и наплате паркирања, уклањање непрописно паркираних возила, одбачених или остављених возила, као и пра теће активности везане за рад паркиралишта.

**Годишњи/трогодишњи програм пословања:**

Надзорни одбор ЈКП Видрак је на седници бр. 01-231/1-24 од 22.01.2024. године усвојио Програм пословања за 2024. годину.

Скупштина града Ваљева је донела решење о давању сагласности на Програм пословања ЈКП Видрак Ваљево на седници одржаној 02.02.2024. године под бројем 02-25/24-02.

**II ОБРАЗЛОЖЕЊЕ ПОСЛОВАЊА**

**Сектор управљања комуналним отпадом**

Овај сектор вршио је услуге изношења и депоновања смећа у граду Ваљеву, сеоским насељима Белошевац, Попучке, Лукавац, Петница, Дивци, Ваљевска Каменица, Бранковина, Ваљевска Лозница, Причевић, Ставе, Горња Грабовица, Дивље Брдо, Поћута, Јовања, Ровни и туристичком месту Дивчибаре.

Из индивидуалних домаћинстава смеће се одвозило аутосмећарима и то једном седмично.

Контејнери од 1,1 м3 пражњени су шест пута недељно, осим контејнера који су постављени на јавним површинама и који су пражњени сваким даном током године од којих су на појединим локацијама неки пражњени и два пута дневно.

Контејнери од 5 м3 се празне једанпут недељно, а по потреби и више пута.

Контејнери од 1,1 м3, 5 м3 и 7 м3 који су постављени по школама, установама и предузећима празнили су се по позиву.

Смеће са Дивчибара и приградских насеља Дивци, Бранковина, Ваљевска Каменица, Попучке, Лукавац, Причевић, Ставе. Ваљевска Лозница, Веселиновац, Горња Грабовица и Дивље Брдо одвозило се специјалним возилом које у себе празни контејнере од 1,1 м3 и 5 м3. Из свих поменутих насеља смеће се одвози на градску депонију у Ваљеву.

Из туристичког места Дивчибара и приградских насеља отпад се одвозио једанпут недељно, а по потреби више пута.

Укупан број планираних корисника услуга изђубравања у 2024. години је 27.068, од чега се 25.367 односи на физичка, а 1.701 на правна лица. Укупне количине смећа које су депоноване у току извештајног периода (I квартал 2024.год.) износе око 71.223,70 t (у количину је, поред комуналног отпада из домаћинства, урачунат и отпад из контејнера и ђубријера који су постављени на јавним површинама). Уз то свакодневно је вршено планирање и прекривање отпада инертним материјалом.

Количина издвојеног отпада ради поновне употребе је 78,52 тонa.

**Сектор „Одржавања чистоће на површинама јавне намене“**

У периоду од 01.01.2024. до 31.03.2024. овај сектор је чистио и прао улице према Програму пословања.

Пражњени су контејнери од 1,1м3 и 5м3 машинским путем и свакодневно утоварано ванредно смеће ручним путем и пражњене уличне канте.

Ауточистилица је радила, такође, према Програму и плану пословања.

Поред тога, обављано је чишћење снега са тротоара и паркинга, а из појединих улица и утовар и одвоз снега, као и стругање наноса блата и ризле поред ивичњака.

Табеларни приказ извршених радова у периоду од 01.01.2024 до 31.03.2024. год.

|  |  |  |  |
| --- | --- | --- | --- |
| **Р.БР.** | **ОПИС ПОСЛА** | **ЈЕД. МЕРЕ** | **КОЛИЧИНА** |
| 1. | Свакодневно чишћење | м2 | 2.735.000 |
| 2. | Чишћење снега | м2 | 0 |
| 3. | Oдвоз смећа утовар ручним путем | м3 | 3.219 |
| 4. | Одвоз смећа утовар машинским путем | м3 | 3.415 |
| 5. | Рад чистилице | час | 750 |
| 6. | Прање | м2 | 302.000 |
| 7. | Поливање  | м2  | - |

**Сектор „Градска гробља“**

У периоду од 01.01.2024. до 31.03.2024. у овом сектору обављани су следећи послови.

На Новом гробљу обављено је 165, на Градачком 4, на Горићком 9, на Кличевачком 8, на Попарском 3 и на Боричевачком 0 сахрана.

Поред тога на територији града Ваљева вршен је превоз, смештај и чување посмртних остатака покојника. Одржавање гробља и уређивање гробних места по захтеву грађана се вршило током овог периода. Издато је 76 гробних целина од чега је 61 двогробних, 12 једногробних и 3 трогробних целине.

 Такође је реализована продаја и превоз погребне опреме и обављани други послови везани за рад продавнице погребне опреме.

**Сектор „Градско зеленило“**

Радници овог сектора ангажовани су на пословима одржавања зелених површина у Ваљеву, Бранковини и на Дивчибарама

Зелене површине обухватају око 140 хектара што подразумева травњаке, цветне ронделе, шибље, живу ограду, стазе и платое градских паркова, скверова и тргова, споменика, спомен комплекса, парк шума, зеленила дуж саобраћајница и водотокова, зеленила у стамбеним насељима и између блокова стамбених зграда.

Послови овог сектора састоје се у: одржавању чистоће на стазама и платоима (80.710 м2), кошењу травњака, чишћењу травњака од разних отпадака, грабуљању лишћа и уклањању са травњака (1.294.200 м2), орезивању живе ограде (20.350 м2), одржавању ружа (370 м2), шибља ( 14.696 м2), сезонског цвећа (1.580 м2 ) и перена (200м2), а које се састоји у окопавању, орезивању, прихрањивању, заштити, заливању и др. Одржавање стабала састоји се у окопавању, сечи сувих и болесних грана и стабала, формирању круне, уклањању једногодишњих ластара и изданака.

У периоду од 01.01.2024. до 31.03.2024. године служба је извршила

|  |  |  |  |
| --- | --- | --- | --- |
| **Р.БР.** | **ОПИС ПОСЛА** | **ЈЕД. МЕРЕ** | **КОЛИЧИНА** |
| 1. | Чишћење стаза и платоа | м2 | 3.008.240 |
| 2. | Чишћење травњака | м2 | 1.479.900 |
| 3. | Чишћење снега | м2 | 55.200 |
| 4. | Сакупљање лишћа | м2 | 750.630 |
| 5. | Орезивање шибља | м2 | 8.340 |
| 6. | Кошење травњака | м2 | 426.090 |
| 7. | Сеча стабала уз помоћ платформе | комада |  |
| 8. | Сеча без платформе | комада |  |
| 9. | Формирање круне уз помоћ платформе | комада | 22 |
| 10. | Издизање круне телескопом | комада | 298 |

**Сектор „Паркинг контроле“**

Електронски систем контроле и наплате паркирања у градском језгру града Ваљева врши се у оквиру две наплатне зоне и то: Зона 1 /црвена/ и Зона 2 /плава/. У Зони 1 паркирање је ограничено на 180 минута, док у Зони 2 нема временског ограничења.

Зону 1 /црвена/ чини 123 паркинг места обележених хоризонталном и вертикалном сигнализацијом, а Зону 2 /плава/ 1.809 паркинг места обележених хоризонталном и вертикалном сигнализацијом. Укупно под контролом и наплатом у обе зоне је 1.932 паркинг места. Такође, на површинама црвене и плаве зоне обележено је 30 паркинг места за лица са посебним потребама-инвалиди, као и 31 паркинг местo резервисанo за потребе правних лица (по решењу Градске управе уз одговарајућу накнаду). Укупни приходи по основу паркинг услуга за период 01.01.2024.-31.03.2024. године износи 22.227.989 динара.

**Сектор „Зоохигијене“**

Сектор “Зоохигијена“ је у периоду од 01.01.2024. до 31.03.2024. године на територији града Ваљева ухватила и збринула 49 пaса луталица. Од укупног броја ухваћених паса 37 пaса је удомљено новим власницима након обавезне дехелминтизације (уништавање спољних и унутрашњих паразита), вакцинације и обележавања микрочипом. 0 пaсa је враћенo на природно станиште. Пре враћања и удомљавања над њима је извршена дехелминтизација, вакцинација против беснила, обележавање микрочипом и обележавање видним маркицама.

Сектору је у протеклом периоду пријављено 87 уједа паса.

Пси луталице су хватани највише на приоритетним локацијама, око школа и обданишта, где је највећа концентрација деце која су немоћна да се бране.

**III ОБРАЗЛОЖЕЊЕ ОБРАЗАЦА**

**1. БИЛАНС УСПЕХА**

Биланс успеха је [финансијски извештај](https://sr.wikipedia.org/wiki/%D0%A4%D0%B8%D0%BD%D0%B0%D0%BD%D1%81%D0%B8%D1%98%D1%81%D0%BA%D0%B8_%D0%B8%D0%B7%D0%B2%D0%B5%D1%88%D1%82%D0%B0%D1%98) у коме се приказују приходи и расходи [привредног друштва](https://sr.wikipedia.org/wiki/%D0%9F%D1%80%D0%B8%D0%B2%D1%80%D0%B5%D0%B4%D0%BD%D0%BE_%D0%B4%D1%80%D1%83%D1%88%D1%82%D0%B2%D0%BE) са циљем утврђивања резултата пословања (остварене добити или губитка) у одређеном временском периоду.

|  |  |  |  |
| --- | --- | --- | --- |
| **КОНТО** | **НАЗИВ ПРИХОДА** | **ИЗНОС** | **% учешћа** |
| 6142  | Приходи од услуга на домаћем тржишту  | 44.784.955 | 36,43 |
| 6143  | Приходи од буџета  | 31.627.011 | 25,74 |
| 6144  | Приходи од сахрана  | 1.032.263 | 0,84 |
| 6145  | Приходи од закупа на гробљу  | 6.340.999 | 5,16 |
| 6146  | Приходи од грађана за изнош.смећа  | 38.625.604 | 31,43 |
| 6147  | Приходи од усл.на гробљу-капија  | 344.038 | 0,28 |
| 6148  | Приход од услуга на гробљу-сокла  | 153.309 | 0,12 |
|  | **УКУПНО** | **122.908.179** | **100%** |

Што се тиче прихода буџета они се односе на следеће службе и врсте прихода:

|  |  |  |
| --- | --- | --- |
| **НАЗИВ ПРИХОДА** | **ИЗНОС** | **% учешћа** |
| Приходи од чишћења улица | 12.831.610 | 40,26 |
| Приходи од санитарног чишћења | 9.355.193 | 29,35 |
| Приходи од услуга одржавања јавних зелених површина | .5.768.088 | 18,10 |
| Приходи од услуга чувања и смештаја паса луталица | 3.672.120 | 11,52 |
| Приходи од дивљих депонија | 246.000 | 0,77 |
| **УКУПНО** | **31.873.011** | **100,00%** |

Када су у питању трошкови процентуално највеће учешће заузимају трошкови зарада, накнада зарада и остали лични расходи. Oбзиром да су ови трошкови у оквирима планираних износа, не би смо детаљније коментарисали, посебно ако имамо у виду да су ове позиције детаљно разрађене у обрасцу 2 трошкови запослених.

Одређене позиције трошкова одступају од планираних вредности, али не у значајним апсолутним вредностима.

До већих апсолутних одступања нема ни на позицијама прихода.

Код осталих расхода који износе 11.313.198,00 динара највећа је ставка накнаде штете која се исплаћује због уједа паса (8.658.963динара).

На крају I квартала предузеће је остварило нето добитак од 2.690.000,00 динара.

**2. БИЛАНС СТАЊА**

Биланс стања је финансијски извештај, који приказује стање средстава и изворе тих средстава у одређеном временском тренутку у једном предузећу. Стална имовина предузећа је на нивоу 94% планираних вредности. Разлог за ово одступање од планираних вредности је тај што није набављена сва опрема која је планирана. Обртна имовина је на нивоу од 126% у односу на планиране вредности, чему је највише допринело повећање потраживања од купаца, као и готовине.

Што се тиче наплате потраживања можемо рећи да је наплата на лошијем нивоу од планираног, тако да је салдо потраживања од купаца већи за 21% од планираног нивоа.

Укупна актива предузећа je остварена са 108% у односу на планиране вредности.

Капитал предузећа је на нивоу од 99% планираних вредности, док су дугорочна резервисања и обавезе предузећа на нивоу од 91% у односу на планиране вредности.

Позиција готовина и готовински еквиваленти су детаљно објашњени у одељку 3. који следи.

**3. ИЗВЕШТАЈ О ТОКОВИМА ГОТОВИНЕ**

Постоји делимично одступање на позицији прилива од продаје из разлога што наплата потраживања није на планираном нивоу. Одлив по основу зарада је мањи од планираног из разлога што је у радном односу било мање запослених од планираног броја. На новчане токове је позитивно утицало и то што није дошло до реализације набавке основних средства према плану инвестиција. Обавезе према добављачима су измирене у већем обиму од планираног, јер су плаћане обавезе из претходне године, што је негативно утицало на новчане токове. На новчане токове је највише позитивно утицало почетно стање готовине, које је знатно веће од планиране вредности.

**4. ТРОШКОВИ ЗАПОСЛЕНИХ**

Када су у питању трошкови запослених по свим основама, напомињемо да већих одступања од планираних износа нема., уколико имамо на уму да је остварени број запослених мањи од планираних.

Позиција Помоћ радницима и породицама радника је на нивоу од 317% планираних вредности. Ова помоћ се исплаћује у случају смрти запосленог, или члана породице запосленог, тако да није могуће прецизно предвидети и планирати ову позицију.

Позиција Остале накнаде трошкова запосленима састоји се од позиција које чине издвајања запосленима за Нову годину и на нивоу је од 431% планираних вредности, из разлога што је целокупан износ позиције Остале накнаде трошкова запосленима у потпуности утрошена на почетку године и неће више бити трошења средстава на овој позицији.

**5. ДИНАМИКА ЗАПОСЛЕНИХ**

У извештајном периоду број запослених на неодређено време се смањио за 4 (четири) извршиоца од којих је 1 (један) раскинуо радни однос на сопствени захтев , 3 (три) запослена су преминула.

На основу закључка Комисије за давање сагласности за ново запошљавање и додатно радно ангажовање код корисника јавних средстава бр. 112-469/2024 од 30.01.2024 год. радни однос на неодређено време засновало је 5 лица.

Изменама Закона о буџетском систему прописано је да почев од 01.01.2021.год. корисници јавних средстава без посебних дозвола и сагласности могу да приме у радни однос на неодређено време до 70% укупног броја лица којима је престао радни однос на неодређено време по било ком основу у претходној календарској години,па је по овом основу у марту месецу, 2 лица засновало радни однос на неодређено време.

На дан 31.03.2024.год. укупан број запослених је 225 (191 на неодређено време и 34 на одређено време).

**6. РАСПОН ПЛАНИРАНИХ И ИСПЛАЋЕНИХ ЗАРАДА**

У извештајном периоду најнижа исплаћена зарада запосленима је износила 60.914 динара нето, док је највиша исплаћена зарада (не рачунајући пословодство) износила 124.096 динара нето. Што се тиче пословодства износ нето исплаћених зарада у извештајном периоду се кретао на нивоу планираних вредности, тако да је највиша исплаћена нето зарада пословдству износила 148.612 динара.

**7. СУБВЕНЦИЈЕ И ОСТАЛИ ПРИХОДИ ИЗ БУЏЕТА**

Предузеће у току извештајног периода није имало издвајања из средстава субвенција оснивача.

**8. СРЕДСТВА ЗА ПОСЕБНЕ НАМЕНЕ**

У току извештајног периода нису издвајана средства за посебне намене што се тиче спонзорства, донација и хуманитарних давања. За репрезентацију је издвојено 84.015 динара што је у оквиру планираних вредности. Издаци за рекламу и пропаганду износе 178.300 динара и у оквиру су планираних вредности.

**9. КРЕДИТНА ЗАДУЖЕНОСТ**

У току 2022. г. предузеће је добило сагласност Скупштине Града Ваљева за задужење путем финансијског лизинга, а за набавку фекалијске цистерне. У току 2022. г. расписана је јавна набавка за набавку фекалијске цистрене путем финансијског лизинга, а са понуђачима најповољније понуде је склопљен тројни Уговор о јавној набавци за добра новембру 2022. г. (уговор између Видрака, Ресора доо као испоручилац добра и Липакс доо као даваоца лизинга. Како је Ресор доо испоручио добро-фекалсијску цистрену у фебруару 2023. г., то су се тек онда стекли услови за започињање лизинга, тако да је у фебруару 2023. г. сачињен уговор о лизингу са Липакс доо Београд, а на бази претходно поменутог тројног уговора о јавној набавци. Сходно наведеном предузеће је ушло у кредитну задуженост по основу лизинга за набавку основног средства-аутофекалне цистерне у укупном износу 10.104.959,72 динара на рок од 60 месеци, са номиналном каматном стопом од 5% на годишњем нивоу.

**10. ИЗВЕШТАЈ О ИНВЕСТИЦИЈАМА**

У периоду од 01.01.2024. до 31.03.2024. године није дошло до реализације планираних инвестиција. Разлог зашто инвестиције нису реализоване у планираним вредностима је тај што није било довољно ликвидних средстава.

**11. ПОТРАЖИВАЊА, ОБАВЕЗЕ И СУДСКИ СПОРОВИ**

Рочна структура потраживања је неповољна из разлога што се од укупног износа потраживања од 148.834.854 динара износ од 58.763.922 динара односи на потраживања која су старија од 12 месеци. На страни обавеза највећи део се односи на обавезе које нису старије од 3 месеца, што значи да предузеће уредно измирује своје обавезе.

Предузеће је у извештајном периоду водило 61 судски спор чија је укупна вредност 6.316.267 динара. Од укупног броја спорова свих 61 се односи на уједе пасе, тако да је у извештајном периоду по овом основу исплаћено 8.658.963 динара. У овом периоду су исплаћене и пресуде које су вођене у току прошле године, а доспеле су за плаћање у овој години, тако да је исплаћен износ по тужбама већи од износа по тужбама које се воде у току ове године.

**IV ЗАКЉУЧНА РАЗМАТРАЊА И НАПОМЕНЕ**

Током периода од 01.01. до 31.03.2024. предузеће исказује нето добитак у износу од 2.690.000,00 динара.

Динамика радова на чишћењу, прању и одржавању јавних површина и зелених површина је у границама предвиђених очекивања.

Предузеће је успело да уз све напоре руководства исплаћује своје обавезе са мањим закашњењем, а да не угрози опстанак ликвидности. Инвестиције су мање у односу на план што је детаљно образложено кроз сегмент инвестиција.

Датум, 29.04.2024. г. \_\_\_\_\_\_\_\_\_\_\_\_\_\_\_\_\_\_

 Потпис